สวัสดีค่ะ หนูอายุ21ปี หนูทานยาคุมแบบ28เม็ดมาประมาณ6แผงแล้วค่ะ แต่ประจำเดือนหนูมาไม่ตรง มาก่อนที่จะถึงเม็ดเลือดก่อนทุกเดือน และประจำเดือนเป็นสีดำ ผสมเมือกใสๆออกมาแต่มาไม่เยอะนะคะ มาไม่ถึงขั่นต้องใช้อาอนามัย มาประมาณ7-10วันค่ะ และจะมีอาการปวดท้องด้วยค่ะ อันตรายมั๊ยคะ หนูควรหยุดทานยาคุมก่อนมั๊ยคะ หรือควรเปลี่ยนยาคุม รบกวนขอคำแนะนำด้วยค่ะ
สวัสดีค่ะ หากประจำเดือนมาในช่วงที่ทานยาที่เป็นเม็ดแป้ง ซึ่งส่วนใหญ่คือเม็ดที่ 22-28 ก็ถือว่าปกติดี หรือหากเป็นบางยี่ห้อที่มีปริมาณฮอร์โมนไม่เท่ากันในทุกเม็ด อาจมีเลือดออกก่อนถึงช่วงที่เป็นเม็ดแป้งได้ ทั้งนี้ หากเลือดที่ออกมีปริมาณเพียงเล็กน้อย และอาการปวดท้องเป็นไม่รุนแรง ก็ไม่ถือว่าอันตรายแต่อย่างใด และหากเลือดยังคงออกทุกรอบของการทานยาคุมกำเนิดช่วงใกล้ๆ หมดแผง ก็แสดงว่าไม่ได้มีการตั้งครรภ์เกิดขึ้นอย่างไรก็ตาม หากต้องการให้จำนวนวันที่เลือดออกน้อยลง อาจพิจารณาลองเปลี่ยนยี่ห้อยาคุมกำเนิดก็ได้ค่ะ หรือหากไม่ต้องการที่จะคุมกำเนิดแล้ว ก็สามารถหยุดทานยาได้ทันทีค่ะส่วนการที่เลือดมีสีดำนั้น เกิดจากปริมาณเลือดที่มีน้อย เลือดจึงไหลออกจากมดลูกช้า ทำให้เลือดสัมผัสกับอกาาศและความเป็นกรดในช่องคลอดนาน เลือดจึงกลายเป็นสีดำค่ะ